Agt verkool in Limpopo-ongelukArgieffoto Agt persone is dood ná die taxi waarin hulle gery het, ŉ omgeslane sleepwa getref en die voertuig aan die brand geslaan het. Die ongeluk het Sondagaand op die N1 tussen Mokopane (Potgietersrus) en Mookgophong (Naboomspruit), naby die Nylplaza-tolhek plaasgevind. “Die bestuurder en sewe passasiers het in die minibustaxi verkool,” het Kaiso Mootane, woordvoerder van die Limpopo-verkeersowerheid, gesê. “ŉ Toyota Quantum-bussie het in die omgeslane sleepwa van ŉ vragmotor vasgery. Die sleepwa was nie sigbaar nie.” Mootane het bygevoeg owerhede ondersoek die omstandighede wat tot die ongeluk aanleiding gegee het.